Den 30-årige blev spottet af en politipatrulje kort før klokken 20, hvor han var gået ind på en tankstation på Østerbro i Aalborg. Manden tager ikke kontakt til nogen i butikken, men trækker en kniv, da han går ud og truer politifolkene. Selv om politiet giver manden peberspray lykkes det ham at flygte ad Østre Allé. Flere patruljer bliver tilkaldt og jagten ender i en baggård, hvor en politihund bliver sat på manden. På trods af bid fra hunden - og slag med en politistav fortsætter manden med at gøre voldsom modstand, og politiet må anvende stor magt for at gennemføre anholdelsen. Den 30-årige blev efter en nat i detentionen indlagt på Pykiatrisk Sygehus i Aalborg, hvor han i forvejen er kendt. Manden har tidligere fået en såkaldt behandlingsdom, som psykiatrisk patient. Derfor undlader politiet at begære ham varetægtsfængslet. En enkelt politimand fik en mindre flænge på den ene ben under anholdelsen, men det skyldtes ikke den 30-åriges kniv.
Flere politipatruljer fra Aalborg deltog i en dramatisk anholdelse af en psykisk syg 30-årig mand lørdag aften.